Héraðsdómur Reykjavíkur hefur fallist á kröfur fjögurra yfir-og aðstoðarlögregluþjóna hjá embætti ríkislögreglustjóra um að embættinu, beri að standa við það launasamkomulag sem Haraldur Johannessen, fyrrverandi ríkislögreglustjóri, gerði við þá í ágúst fyrir tveimur árum. Samkomulagið fór í sér kjarabætur sem færðu þeim aukin lífeyrisréttindi.
Sigríður Björk Guðjónsdóttir, sem tók við embætti ríkislögreglustjóra eftir að Haraldur lét af störfum, afturkallaði þessa samninga og taldi að Harald hefði skort heimild til að gera samninga af þessu tagi.
Héraðsdómur er því ósammála og segir þetta vera fullgilda samninga sem beri að efna.
Fram kom í fréttum RÚV að launasamkomulagið myndi kosta ríkissjóð um 360 milljónir en það náði til tveggja yfirlögregluþjóna og sjö aðstoðaryfirlögregluþjóna.
Einn yfirlögregluþjónn og einn aðstoðaryfirlögregluþjónn skrifuðu ekki undir samkomulagið og héldu sínum óbreyttu mánaðarlaunum.
Fátítt er að samkomulag af þessu tagi sé gert við jafn marga ríkisstarfsmenn í einu. Fremur hefur tíðkast að gera það við einn og einn í undantekningartilvikum.
Lögreglustjórinn á Suðurnesjum gerði svipað samkomulag við einn aðstoðaryfirlögregluþjón sem lét af störfum vegna aldurs. Embættið ber sjálft kostnaðinn af þeirri hækkun sem nemur 66 milljónum.